Diari Oficial de la Generalitat Valenciana


Sumari del DOGV 9816, del 26-03-2024 (2024/2532)

Extracte de la Resolució de 12 de març de 2024, del rector de la Universitat Politècnica de València, per la qual es convoquen les Ajudes dirigides a estudiants i persones diplomades d'universitats estrangeres de l'àmbit iberoamericà, per a la realització de màsters universitaris a la Universitat Politècnica de València.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9816

Data del DOGV
:   26-03-2024

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2024/2532


Data del document
:   12-03-2024

Organisme emissor
:   Universitat Politècnica de València

Tipus de document
:   Extracte

Descriptors 

:   * Universitat Politècnica de València

Extracte de la Resolució de 12 de març de 2024, del rector de la Universitat Politècnica de València, per la qual es convoquen les Ajudes dirigides a estudiants i persones diplomades d'universitats estrangeres de l'àmbit iberoamericà, per a la realització de màsters universitaris a la Universitat Politècnica de València. [2024/2532]  
BDNS (identif.): 750507  
  
De conformitat amb el que preveuen els articles 17.3.b i 20.8.a de la Llei 38/2003, de 17 de novembre, general de subvencions, es publica l'extracte de la convocatòria, el text complet de la qual es pot consultar en la Base de dades nacional de subvencions (https://www.infosubvenciones.es/bdnstrans/GE/es/convocatoria/750507)  
  
Primer. Beneficiaris  
Podran optar a les ajudes, els o les estudiants, diplomats o diplomades d'universitats llatinoamericanes no espanyoles, que vulguen cursar algun dels màsters universitaris relacionats en l'annex II, sempre que es complisquen les bases de la present convocatòria i les condicions d'accés i admissió als mateixos i els següents requisits:  
- Ser alumnes de nou ingrés en la UPV procedents de centres universitaris de països llatinoamericans no espanyols.   
- No haver residit a Espanya, per un període superior a dotze mesos, durant els últims tres anys en relació a la data de la convocatòria. En aquest sentit, s'haurà de presentar una declaració jurada de cada sol·licitant, conforme al següent model (annex XX) i, en cas que es verifique l'incompliment d'aquest punt, se li retirarà l'ajuda de manera immediata.  
- Estar en possessió dels requisits i condicions d'accés als ensenyaments oficials establits en l'article 18 del Reial decret 822/2021 i els requisits del corresponent màster oficial per al qual se sol·licite la beca (consultar els criteris específics dins de la web de cada màster, en l'apartat «Admissió i matrícula»). En cap cas l'accés per aquesta via implicarà l'homologació del títol previ del qual disposava la persona interessada ni el seu reconeixement a altres efectes que el de realitzar els estudis de màster.  
- En cap cas el beneficiari o la beneficiària d'una ajuda per a cursar un màster determinat podrà disposar o mantindre aquesta ajuda per a cursar un màster diferent de l'inicialment aprovat en la resolució de concessió.  
  
Segon. Finalitat  
L'objecte d'aquesta convocatòria és la concessió, en règim de concurrència competitiva i aplicant els principis de publicitat, objectivitat, transparència, igualtat i no-discriminació, d'ajudes dirigides a estudiants i persones diplomades d'universitats estrangeres de l'àmbit iberoamericà, per a la realització de màsters universitaris a la UPV, i respon a l'objectiu d'afavorir l'atracció de talent i enfortir la col·laboració de la UPV amb institucions d'educació superior iberoamericanes, així com de contribuir al desenvolupament de la qualitat dels estudis de postgrau a Iberoamèrica i potenciar la internacionalització de la mateixa Universitat Politècnica de València.   
  
Tercer. Bases reguladores  
Accessibles en:  
https://www.upv.es/entidades/vic/carpeta/programas-e-iniciativas/  
  
Quart. Import  
El finançament d'aquesta convocatòria s'imputarà a l'aplicació 057075764 541 - 68495 10365835 OFG 00139 per un import total màxim de 150.000 euros.  
  
Cinquè. Termini de presentació de sol·licituds  
El termini de presentació de sol·licituds estarà obert a partir de l'endemà de la publicació d'aquest extracte en el Diari Oficial de la Generalitat Valenciana i fins al 30 de maig de 2024 a les 23.59 hores (GMT/UTC+02:00) Madrid.  
  
València, 12 de març de 2024. El rector de la Universitat Politècnica de València: Jose Esteban Capilla Romá.